**บทที่ 4**

**ผลการวิจัย**

การวิจัยเรื่อง แผ่นพับความรู้การดูแลตนเองในการป้องกันการติดเชื้อแผลฝีเย็บ  
ในหญิงหลังคลอด มีวัตถุประสงค์เพื่อ 1. เพื่อพัฒนารูปแบบการให้ความรู้ในการดูแลตนเองของหญิงหลังคลอด 2. เพื่อเปรียบเทียบความรู้ในการดูแลตนเองของหญิงหลังคลอดก่อนและหลังการอบรม

ผลการวิจัยการใช้แผ่นพับความรู้การดูแลตนเองในการป้องกันการติดเชื้อแผลฝีเย็บ  
ในหญิงหลังคลอด ผู้วิจัยนำเสนอผลการวิเคราะห์ตามวัตถุประสงค์ของการวิจัย ดังนี้

ตอนที่ 1 ผลการวิเคราะห์ข้อมูลทั่วไปของผู้ตอบแบบสอบถาม   
 ตอนที่ 2 ผลการวิเคราะห์ระดับความรู้ในการดูแลตนเองหลังคลอด

**ตอนที่ 1 การวิเคราะห์ข้อมูลทั่วไปของผู้ตอบแบบสอบถาม**   
ตารางที่ 1 จำนวนและร้อยละของผู้ตอบแบบสอบถาม จำแนกตามข้อมูลส่วนบุคคล

|  |  |  |
| --- | --- | --- |
| ข้อมูลส่วนบุคคล | จำนวน | ร้อยละ |
| รายได้  ต่ำกว่า 5,000 บาท  5,001-10,000 บาท  10,001-15,000 บาท | -  43  7 | -  86  14 |
| รวม | 50 | 100 |
| วุฒิการศึกษา  ไม่ได้ศึกษา  ประถมศึกษา  มัธยมศึกษา  ปวช.  ปวส.  ปริญญาตรี  สูงกว่าปริญญาตรี | -  9  38  -  -  2  1 | -  18  76  -  -  4  2 |
| รวม | 50 | 100 |
| อาชีพ  รับราชการ/รัฐวิสาหกิจ  รับจ้าง/ลูกจ้าง  ค้าขาย/ธุรกิจส่วนตัว  เกษตรกรรม  อื่นๆ | -  38  -  4  8 | -  76  -  8  16 |
| รวม | 50 | 100 |
| BMI  ต่ำ  ปานกลาง  เกิน | -  47  3 | -  94  6 |
| รวม | 50 | 100 |

จากตารางที่ 1 จำนวนและร้อยละของผู้ตอบแบบสอบถาม จำแนกตามข้อมูลส่วนบุคคล พบว่า ผู้ตอบแบบสอบถามส่วนใหญ่มีรายได้ 5,001-10,000 บาท มากที่สุด ร้อยละ 86 รองลงมา คือ รายได้ 10,001-15,000 บาท ร้อยละ 14 วุฒิการศึกษา ระดับมัธยมศึกษามากที่สุด ร้อยละ 76 รองลงมาคือ ระดับประถมศึกษา,ปริญญาตรี,สูงกว่าปริญญาตรี ร้อยละ 18,4,2 ตามลำดับ อาชีพรับจ้างมากที่สุด ร้อยละ 76 รองลงมา คือ อื่นๆ,เกษตรกรรม ร้อยละ 16,8 ตามลำดับ BMI ระดับปานกลาง มากที่สุด ร้อยละ 94 รองลงมา คือ เกิน ร้อยละ 6

**ตอนที่ 2 การวิเคราะห์ระดับความรู้ในการดูแลตนเองของหญิงหลังคลอด**  
ตารางที่ 2 คะแนนเฉลี่ยระดับความรู้ของผู้ตอบแบบสอบถาม

|  |  |  |
| --- | --- | --- |
| แบบสอบถาม | คะแนนเฉลี่ย | ระดับความรู้ |
| ก่อนการอบรม | 5.52 | มีความรู้ปานกลาง |
| หลังการอบรม | 9.04 | มีความรู้มาก |

จากการศึกษาพบว่า หญิงหลังคลอดมีความรู้ในการดูแลตนเองเพื่อป้องกันการติดเชื้อแผลฝีเย็บมีคะแนนเฉลี่ยก่อนรับการอบรม 5.52 แสดงว่า หญิงหลังคลอดมีความรู้ในการดูแลตนเองเพื่อป้องกันการติดเชื้อแผลฝีเย็บระดับปานกลาง   
คะแนนเฉลี่ยหลังรับการอบรม 9.04 แสดงว่า หญิงหลังคลอดมีความรู้ในการดูแลตนเองเพื่อป้องกันการติดเชื้อแผลฝีเย็บระดับมาก  
ตารางที่ 3 จำนวนและร้อยละของผู้ตอบแบบสอบถามในแต่ละระดับความรู้หลังการอบรม

|  |  |  |  |
| --- | --- | --- | --- |
| คะแนนที่ได้ | ระดับความรู้ | จำนวน | ร้อยละ |
| 0-3.33 คะแนน | มีความรู้น้อย | 0 | 0 |
| 3.34-6.67 คะแนน | มีความรู้ปานกลาง | 2 | 4 |
| 6.68-10 คะแนน | มีความรู้มาก | 48 | 96 |
| รวม | | 50 | 100 |

จากการศึกษาในภาพรวมพบว่า หญิงหลังคลอดมีความรู้ในการดูแลตนเองเพื่อป้องกันการติดเชื้อแผลฝีเย็บอยู่ในระดับมาก คิดเป็นร้อยละ 96 รองลงมา ระดับปานกลาง คิดเป็นร้อยละ 4

ในอันดับแรก ขอแสดงความหมายของสัญลักษณ์ต่าง ๆ ที่ใช้ในการวิเคราะห์ข้อมูลดังนี้

**N** หมายถึง จำนวนกลุ่มประชากร

μ หมายถึง ค่าเฉลี่ย

σหมายถึง ส่วนเบี่ยงเบนมาตรฐาน